laion/Wikipedia-Exotic huggingface dataset:
דניאלה פינדה

דניאלה פינדה (באנגלית: Daniella Pineda; נולדה ב-20 בפברואר 1987) היא שחקנית קולנוע וטלוויזיה אמריקאית. פינדה נולדה באוקלנד, קליפורניה שבארצות הברית, למשפחה מרקע ממוצא מקסיקני. פינדה בוגרת לימודי תואר ראשון בסוציולוגיה ועיתונאות רדיו בקולג' מילס. ב-2010 הופיעה לראשונה בתוכנית הטלוויזיה הקומית "גברים בגיל הזה" בתור קיט. הופעות נוספות עשתה באתר האינטרנט הקומי CollegeHumor בסדרה "CH Originals". ב-2011 שיחקה לראשונה בסרט הדרמה-קומדיה של אדוארד ברנס "Newlyweds". ב-2012 שיחקה בתפקיד אורח בסדרת הדרמה האמריקאית "הומלנד", בדמותה של ג'וליה דיאז. באותה שנה שיחקה בסדרה "Midnight Sun", ובסרט הקומדיה "The Fitzgerald Family Christmas"; גם הוא בבימויו של אדוארד ברנס. בשנת 2013 פרצה לראשונה לתודעה בדמותה של המכשפה סופיה דווראיוקס מהסדרה "יומני הערפד", והופיעה גם בסדרת-הבת שלה "המקוריים". לאחר מכן היא הופיעה בסרט "לשכב עם אחרים" מ-2015 בתור דניקה, ובסדרת המתח "American Odyssey" בתפקיד רודי סימס. בשנת 2016 החלה לשחק בסדרת הטלוויזיה הקומית של רשת TBS "העיקוף", כוונסה רנדל. את תפקידה זה עשתה למשך שלושת עונותיה הראשונות. בשנת 2017 שיחקה בקומדיה "מיסטר רוזוולט" של הבמאית נואל ולס; בדמותה של ג'ן מורלס. בשנת 2018 שיחקה את ד"ר זיה רודריגז, הפלאו-וטרינרית בסרט החמישי של סדרת סרטי פארק היורה: "עולם היורה: נפילת הממלכה". היא חזרה לתפקידה ב-2022 בסרט ההמשך "עולם היורה: עולם חדש". בשנת 2019 שיחקה במיני-סדרה "השלכות" בנטפליקס בכיכובה של רנה זלווגר. בשנת 2021 שיחקה את פיי ולנטיין לצד ג'ון צ'ו בסדרת הלייב-אקשן "קאובוי ביבופ" מבית נטפליקס, המבוססת על המאנגה היפנית באותו השם. מדיה וקבצים בנושא דניאלה פינדה בוויקישיתוף אתר האינטרנט הרשמי של דניאלה פינדה דניאלה פינדה, ברשת החברתית אקס (טוויטר) דניאלה פינדה, ברשת החברתית אינסטגרם דניאלה פינדה, במסד הנתונים הקולנועיים IMDb (באנגלית) דניאלה פינדה, באתר Rotten Tomatoes (באנגלית) דניאלה פינדה, באתר Metacritic (באנגלית) דניאלה פינדה, במסד הנתונים הקולנועיים KinoPoisk (ברוסית)
ג'אסטיס סמית'

ג'סטיס סמית' (באנגלית: Justice Smith; נולד ב-9 באוגוסט 1995) הוא שחקן אמריקאי. הוא ידוע בעיקר בזכות משחקו בתור פרנקלין ווב בסרטים "עולם היורה: נפילת הממלכה" ו"עולם היורה: עולם חדש" ובשל הופעתו בתור אזקיאל פיגארו בסדרה "גט-דאון" (2017–2016) של נטפליקס. סמית' נולד באוגוסט 1995 באנהיים, שבקליפורניה לאב ממוצא אפרו-אמריקאי ואם ממוצא צרפתי-איטלקי והוא החמישי מתוך תשעה אחים. הוא סיים את לימודיו בבית הספר התיכון ללימודי אומנות של אורנג' (Orange County School of the Arts) בשנת 2013 והופיע במחזות ברחבי מחוז אורנג' שבקליפורניה. הוא הופיע לראשונה בסרט "Trigger Finger" מ-2012, עוד לפני סיום לימודיו בתפקיד קטן. שנה אחרי סיום הלימודים הוא הופיע בסדרה "Masterclass" ("מאסטר הכיתה") בתור עצמו, בסדרה "The Thundermans" למשך 2 פרקים בתור אנגוס ובסדרת הווידאו-בלוג "Vlogbrothers" בתור עצמו. ב-2015 הופיע בסרטו של ג'ק שרייר "ערים של נייר" המבוסס על הספר ערים של נייר של ג'ון גרין, בתור מרקוס לינקולן. ב-2017 הופיע בסדרה של נטפליקס "גט-דאון" בתור הנער אזקיאל פיגארו בתפקיד הראשי. באותה שנה השתתף לצד לוקאס הדג'ס במחזה "Yen" באוף ברודוויי של המחזאית אנה ג'ורדן. ההצגה רצה בתיאטרון לוסיל לוטרל וסמית' קיבל מועמדויות לפרס לוסיל לוטרל ולפרס דרמה דסק. ב-2018 הופיע בסרטו של חואן אנטוניו ביונה "עולם היורה: נפילת הממלכה" בתור פרנקלין ווב שעל תפקידו קיבל מועמדות לפרס פטל הזהב - שחקן המשנה הגרוע ביותר. באותה שנה שיחק גם בסרט "יום אחרי יום". בשנת 2019 שיחק בסרט "פוקימון: הבלש פיקאצ'ו" בתפקיד הראשי של טים גודמן. ב-2020 שיחק בסרט "כל המקומות המוארים", אשר מבוסס על ספר באותו שם של ג'ניפר ניבן. ב-2022 חזר לתפקיד פרנקלין ווב בסרט "עולם היורה: עולם חדש". סמית' יצא מהארון כקוויר בפוסט שפרסם באינסטגרם ביוני 2020 אמר שהוא נמצא במערכת יחסים עם השחקן ניקולאס אל אש. מדיה וקבצים בנושא ג'אסטיס סמית' בוויקישיתוף ג'אסטיס סמית', ברשת החברתית אקס (טוויטר) ג'אסטיס סמית', ברשת החברתית אינסטגרם ג'אסטיס סמית', במסד הנתונים הקולנועיים IMDb (באנגלית) ג'אסטיס סמית', באתר Rotten Tomatoes (באנגלית) ג'אסטיס סמית', באתר Metacritic (באנגלית) ג'אסטיס סמית', באתר ספוטיפיי ג'אסטיס סמית', באתר AllMusic (באנגלית) ג'אסטיס סמית', באתר MusicBrainz (באנגלית) ג'אסטיס סמית', באתר Discogs (באנגלית)
פרידריך הרביעי, רוזן צולרן

פרידריך הרביעי, רוזן צולרן (בגרמנית: Friedrich II. von Nürnberg-Zollern; ‏ 1188 – 30 בדצמבר 1255), הידוע גם בשם פרידריך השני, רוזן העיר נירנברג, היה רוזן העיר נירנברג מבית הוהנצולרן בין השנים 1204–1218, ורוזן צולרן משנת 1218 עד מותו. פרידריך נולד בשנת 1188, לפרידריך השלישי, רוזן צולרן ולסופיה מראבס, בתם של קונראד השני מראבס והידלגארד מאבנברג. בשנת 1191 מת סבו קונראד השני מראבס ללא בנים, ובעקבות כך הפך אביו לרוזן העיר נירנברג. בשנת 1200 מת אביו, ואחיו קונראד ירש את רוזנות צולרן, בעוד קונראד ירש את רוזנות העיר נירנברג כפרידריך השני. בשנת 1218 חולקו שוב הנכסים וקונראד קיבל את הנחלות בפרנקוניה, ואת התואר של רוזן העיר נירנברג, ואילו פרידריך קיבל את הנחלות בשוואביה, ובכך נחשב למייסד הקו השוואבי של בית הוהנצולרן. פרידריך התחתן עם אליזבת מאבנסברג, ממנה נולד לו בנו פרידריך החמישי, רוזן צולרן. ב-30 בדצמבר 1255 מת פרידריך, ובנו פרידריך החמישי ירש את נחלותיו.
קבוצה בלתי תלויה (תורת הגרפים)

בתורת הגרפים, קבוצה בלתי תלויה (IS - Independent set) היא קבוצת קודקודים בגרף, אשר אין זוג מביניהם המחוברים ישירות דרך קשת אחת. בצביעה חוקית של קודקודים בגרף (כמו זו שבה עוסק משפט ארבעת הצבעים), כל מחלקת צבע היא קבוצה בלתי תלויה. גודל הקבוצה הבלתי תלויה המקסימלית בגרף G {\displaystyle G} מסומן לרוב ב- α ( G ) {\displaystyle \alpha (G)} . השאלה "בהינתן גרף   G = ( V , E ) {\displaystyle \ G=(V,E)} ומספר   k {\displaystyle \ k} , האם קיימת בגרף קבוצה בלתי תלויה בגודל   k {\displaystyle \ k} " היא בעיה NP-שלמה והיא אחת מ-21 הבעיות הראשונות לגביהן הוכיח ריצ'רד קארפ כי הן NP-שלמות . ההוכחה הייתה בעזרת רדוקציה חישובית מבעיית SAT. חיפוש של קבוצה בלתי תלויה שקול לחיפוש של קליקה (תת גרף מלא) בגרף המשלים (שקבוצת הקשתות שלו משלימה את קבוצת הקשתות של הגרף הנתון). בעיה נוספת לה קשר הדוק היא בעיית הכיסוי קודקודים (קבוצת קודקודים "הנוגעת" בכל הקשתות): עבור קבוצה I ⊂ V {\displaystyle I\subset V} בלתי תלויה, ההפרש   V ∖ I {\displaystyle \ V\backslash I} הוא כיסוי בקודקודים. לאחר שהתברר שחישוב הגודל המדויק של קבוצה בלתי-תלויה מקסימלית בגרף הוא בעיה קשה, החלו ניסיונות למצוא קירוב לגודל זה. ידוע שלא רק החישוב המדויק, אלא גם קירוב של הגודל עד כדי טעות של   n 1 − ϵ {\displaystyle \ n^{1-\epsilon }} בגרף עם n {\displaystyle n} קודקודים, היא עדיין בעיה NP-שלמה . האלגוריתם הטוב ביותר הידוע מוצא קירוב שהשגיאה בו היא עד סדר גודל של   n / log 2 ⁡ n {\displaystyle \ n/\log ^{2}n} . באשר לאלגוריתמים מדויקים, זמן הריצה של האלגוריתמים המהירים ביותר הידועים הוא בסביבות   2 n / 4 {\displaystyle \ 2^{n/4}} . האלגוריתמים המהירים ביותר הידועים המוצאים עבור k נתון אם קיימת קבוצה בלתי תלויה בגודל k מבוססים על כפל מטריצות מהיר, וזמן הריצה שלהם הוא מסדר   n ω k / 3 {\displaystyle \ n^{\omega k/3}} כש-   ω {\displaystyle \ \omega } הוא המעריך של זמן הריצה של כפל מטריצות - דהיינו לכפול מטריצות n × n {\displaystyle n\times n} ניתן לביצוע בזמן מסדר   n ω {\displaystyle \ n^{\omega }} (הערך הידוע של   ω {\displaystyle \ \omega } הוא בסביבות 2.376). אחת ממחלקות הגרפים הגדולות שעבורן ידועים אלגוריתמים פולינומיים למציאת הקבוצה הבלתי תלויה הגדולה ביותר היא גרפים מושלמים. כך, למשל, מחלקה זו כוללת את הגרפים הדו צדדיים, עבורם ניתן למצוא את הקבוצה הבלתי תלויה הגדולה ביותר באמצעות אלגוריתם למציאת השידוך הגדול ביותר. לעומת זאת, בגרפים מישוריים הבעיה היא עדיין NP-קשה. משפט רמזי מדיה וקבצים בנושא קבוצה בלתי תלויה בוויקישיתוף קבוצה בלתי תלויה, באתר MathWorld (באנגלית) Richard Karp. Reducibility Among Combinatorial Problems. Proceedings of a Symposium on the Complexity of Computer Computations. 1972. J. Hastad, Clique is hard to approximate within n to the 1- ϵ {\displaystyle \epsilon } , Acta Mathematica, 182:105–142, 1999 D. Zuckerman, Linear Degree Extractors and the Inapproximability of Max Clique and Chromatic Number, Theory of Computing, Volume 3:102-128, 2007 M. M. Halldórsson, Approximations of independent sets in graphs F. V. Fomin, F. Grandoni, and D. Kratsch, A Measure & Conquer Approach for the Analysis of Exact Algorithms G. J. Woeginger, Space and Time Complexity of Exact Algorithms: Some Open Problems, IWPEC 2004: 281-290
פרידריך הראשון, רוזן העיר נירנברג

פרידריך הראשון, רוזן העיר נירנברג (בגרמנית: Friedrich I. von Nürnberg-Zollern; ‏ 1139–1204), היה רוזן העיר נירנברג הראשון מבית הוהנצולרן בין השנים 1191–1204, ורוזן צולרן משנת 1145 עד מותו. פרידריך נולד בשנת 1139 לפרידריך השני, רוזן צולרן, ולאחר מותו בשנת 1145 עלה לשלטון ברוזנות צולרן. החל משנת 1171 תמך פרידריך בבית הוהנשטאופן, כלומר בפרידריך הראשון, קיסר האימפריה הרומית הקדושה ובניו, פרידריך החמישי, דוכס שוואביה והיינריך השישי, קיסר האימפריה הרומית הקדושה, נגד פיליפ משוואביה, מלך גרמניה, ואף השתתף במאבק נגד היינריך הארי, דוכס סקסוניה ובוואריה בשנת 1180. משמעותי במיוחד היו נישואיו של פרידריך, שהחזיק בנחלת בדוכסות שוואביה, עם סופיה מראבס סביב 1184, הבת היחידה של קונראד השני מראבס, ויורשת רוזנות העיר נירנברג. לאחר מות חמיו בשנת 1191, ירש פרידריך את רוזנות העיר נירנברג, וייסד את הקו הפרנקוני של בית הוהנצולרן. דרך אשתו, שהייתה היורשת של רוזנויות ראבס ואבנברג, פרידריך הוסיף לנחלותיו שטחים באוסטריה ובפרנקוניה. בשנת 1204 מת פרידריך, ובנו פרידריך השני, רוזן העיר נירנברג ירש את נחלותיו בפרנקוניה, בעוד בנו קונרד השלישי, רוזן צולרן ירש את נחלותיו בשוואביה. פרידריך התחתן עם סופיה מראבס, בתם של קונראד השני מראבס והידלגארד מאבנברג, ממנה נולדו לו 3 ילדים: קונראד הראשון, רוזן העיר נירנברג (1186–1261) - מייסד הקו הפרנקוני, ממנו יצאו מאוחר יותר נסיכי הבוחר מברנדנבורג ומלכי פרוסיה. פרידריך הרביעי, רוזן צולרן (1188–1255) - מייסד הקו השוואבי. אליזבת פון צולרן (מתה ב-1255), התחתנה עם גרהרד השלישי, רוזן לוכטנברג. Hirsch, Theodor (1878). "Friedrich". Allgemeine Deutsche Biographie 7 (1878), S. 569 (online version). נבדק ב-30 בינואר 2013. {{cite web}}: (עזרה) "Friedrich III. Graf von Zollern". נבדק ב-30 בינואר 2013. {{cite web}}: (עזרה) Heraldry of the Royal Families of Europe, JiříLouda & Michael Maclagan, 1981, pp. 178-179.
פיטר ג'ייסון

פטר אדוארד אוסטלינג' הידוע בכינויו פיטר ג'ייסון (באנגלית: Peter Jason; נולד ב-22 ביולי 1944) הוא שחקן קולנוע אמריקאי המופיע בעיקר כשחקן אופי. פיטר ג'ייסון נולד ביולי 1944 בהוליווד וגדל בעיר ניופורט ביץ', שבאורנג', קליפורניה. הוא למד בתיכון ניופורט ולאחר לימודיו המשיך לקולג' חוף אורנג' ולמד לימודי דרמה באוניברסיטת קרנגי מלון שבפנסילבניה. הוא נשוי לאליאן ג'ייסון ואב לילד אחד. ג'ייסון הופיע מאז 1967 בלמעלה ממאה תוכניות טלוויזיה ומעל שמונים סרטי קולנוע אך בדרך כלל שיחק תפקידים משניים. סרטו הראשון היה ב-1970 בסרט "Rio Lobo". ב-1980 שיחק בסרט תשעה שרכבו מאת וולטר היל. ב-1981 שיחק בסרט הדרמה אמא יקרה בכיכוב פיי דאנאוויי ודיאנה סקרוויד. שנה לאחר מכן שיחק בסרט האימה "Trick or Treats" את מלקולם אוקיפי. ב-1971 שיחק בסדרה הוואי חמש-אפס את ג'ק ריגני. הוא הופיע גם בסדרה סטארסקי והאץ' ובסדרה קגני ולייסי ובאחד מפרקי בנות הזהב. ב-1984 שיחק ב-"Streets of Fire" בתור השוטר הארי. באותה שנה שיחק בסרט הדרמה קראטה קיד של ג'ון ג. אבילדסן בתור מאמן כדורגל. שנתיים לאחר מכן הופיע בתור מייג'ור דווין בסרט המקצוע: לוחם של קלינט איסטווד המציג את אירועי מבצע זעם דחוף, בו חיל הנחתים פלש לגרנדה. ב-1987 שיחק בסרט המדע הבדיוני "Prince of Darkness". שנה לאחר מכן שיחק את גילברט בסרט המדע הבדיוני של ג'ון קרפנטר "הם חיים". ב-1990 שיחק בסרט "המרדף אחר אוקטובר האדום" את הקצין הפוליטי איוון פוטין. הוא שיחק גם בסרט "ארכנופוביה" מאותה שנה. שנה לאחר מכן השתתף בסדרה "זינוק לאתמול" בתפקיד קליפטריק ובסדרה "קרובים רחוקים מאוד". שנה לאחר מכן השתתף בסדרה "עולם אחר" ושנה אחר כך ב"רוזאן" של הקומיקאית רוזאן בר בתור ג'ים והופיע כמנהל בסיטקום "נשואים פלוס". ב-1995 שיחק בסרט "קונגו" במר גאנוס. אותה שנה שיחק בסרט "מורטל קומבט" את מאסטר בויד, ובסרט "מרדף שקוף" של ג'ון קרפנטר. באותה שנה דיבב בסדרת הטלוויזיה "באושר ועושר: אגדה לכל ילד" ששודרה בHBO Family. ב-2001 שיחק בסדרה המשפטית "ג'אג" בתור רנדי האמיל. שנה לאחר מכן שיחק ב"אדפטיישן" של ספייק ג'ונז. שנה אחריה שיחק בסרט הדרמה "סיביסקיט", המבוסס על הספר סיביסקיט: אגדה אמריקאית. ב-2004 שיחק בסדרת הדרמה "דדווד". באותה שנה השתתף בסדרת הקומדיה "משפחה בהפרעה". ב-2005 הופיע בסרט הספורט הקומי "לדפוק אליפות" בכיכובם של ויל פרל ורוברט דובאל. שנה לאחר מכן השתתף בסדרה "עקרות בית נואשות" בתור ג'ף. ב-2008 שיחק בסרט "מילק" בתפקיד אלן באירד. באותה שנה שיחק בסדרה "מד מן" מאת מתיו ויינר. שנה לאחר מכן הופיע בסדרת הדרמה "קאסל" ובסדרה "NCIS". ב-2010 הופיע ב"צדק פרטי" ובסדרת הקומדיה "צ'אק". ושיחק בסרט "איך לעשות אהבה עם אישה" לצד קריסטן ריטר. ב-2011 השתתף בסרט האימה "רצח קטן" לצד ג'וש לוקאס וטרנס הווארד, ובסרטו של הישראלי יניב רז "שמש הבוקר". ב-2012 הופיע בסדרת המדע הבדיוני "זירת הפשע" בתור וולטר גרש. ב-2016 שיחק בסרט "יחי הקיסר!" מאת האחים כהן בו הוא משחק מנחה. ב-2018 שיחק בסרט המדע הבדיוני "עולם היורה: נפילת הממלכה" בתור הסנאטור שרווד ובאותה שנה שיחק ב-"The Other Side of the Wind". מדיה וקבצים בנושא פיטר ג'ייסון בוויקישיתוף אתר האינטרנט הרשמי של פיטר ג'ייסון פיטר ג'ייסון, במסד הנתונים הקולנועיים IMDb (באנגלית)
ניופורט (בלגיה)

ניופורט (בהולנדית: Nieuwpoort; בצרפתית: Nieuport; ניופור) הוא עיר בצפון-מערב בלגיה, המשויכת למחוז פלנדריה המערבית שבאזור פלנדריה. הרשות המקומית ניופורט מכילה, מלבד העיר ניופורט, את העיירות רמסקפלה וסינט-יורס ועל פי מפקד האוכלוסין של שנת 2017, מונה אוכלוסייתה 11,351 תושבים. בניופורט זורם הנהר איזר אשר מוביל לים הצפוני. בשנת 1163, פיליפ הראשון, רוזן פלנדריה, העניק ליישוב מעמד של עיר וזכויות עירוניות. בשנת 1600, נערך קרב ניופורט בין ההולנדים והספרדים. בסוף המאה ה-17 ובמחצית הראשונה של המאה ה-18, ניופורט הייתה חלק מהערים המבוצרות אשר היוו את המחסום בדרום הרפובליקה ההולנדית. במחצית השנייה של המאה ה-19 נבנתה מסילת רכבת מניופורט לבריסל וב-15 באוגוסט 1869 הגיעה לתחנה הרכבת הראשונה ועליה לאופולד השני, מלך הבלגים. בניית מסילת הרכבת תרמה להתפתחות ניופורט ולהפיכתה לעיירת חוף תיירותית. בקרב איפר הראשון, כחלק ממלחמת העולם הראשונה, נערך בין היתר קרב בצידי נהר האיזר בסמוך לניופורט. בקרב זה עצרו הכוחות הבלגים את התקדמות הגרמנים. לאחר מלחמת העולם השנייה, בשנת 1949, סופחו הכפרים הקטנים לומברדסיידה, ווסטנדה ורמסקפלה אל ניופורט. בתוך כך, ניופורט הגדילה את גודלה כמעט פי ארבעה מ-2.05 ל-8.11 קמ"ר. עם התרחבות היישוב גדלה התיירות ואיתה הנמל המקומי. בשנת 1977 סופחו אל ניופורט היישובים סנט-יורס ורמסקפלה באופן מלא וכך גדלה ניופורט ל-29.67 קמ"ר. בשנת 1977, הבסיס הצבאי שבלומברדסיידה הוסף גם הוא לניופורט שהגדילה את שטחה ל-31 קמ"ר. תצלום אווירי של נהר איזר היוצא מניופורט אל הים הצפוני כיכר השוק, מגדל הפעמונים, העירייה והכנסייה ביישוב המזח וחוף הים של ניופורט המרינה בניופורט לקרוזון ההסכם ערים תאומות עם: הולנד ניופורט, הולנד גרמניה רודגאו, גרמניה בלגיה דורבי, בלגיה אנדרטת ניופורט מדיה וקבצים בנושא ניופורט בוויקישיתוף אתר האינטרנט הרשמי של ניופורט ניופורט, ברשת החברתית פייסבוק ניופורט, ברשת החברתית אקס (טוויטר) ניופורט, ברשת החברתית אינסטגרם ניופורט, ברשת החברתית LinkedIn ניופורט, סרטונים בערוץ היוטיוב ניופורט, באתר אנציקלופדיה בריטניקה (באנגלית)
ונסה לי צ'סטר

ונסה לי צ'סטר (באנגלית: Vanessa Lee Chester; נולדה ב-2 ביולי 1984) היא שחקנית קולנוע וטלוויזיה אמריקאית הידועה בעיקר ממשחקיה כילדה, בסרטי הקולנוע "נסיכה קטנה" (1995), "הרייט המרגלת" (1996) ו"פארק היורה: העולם האבוד" (1997). לי צ'סטר נולדה ב-2 ביולי 1984 בברוקלין, ניו יורק להורים שהיגרו מגיאנה טרם נולדה. בילדותה המוקדמת, היא עברה עם אמה ללוס אנג'לס, קליפורניה, שם החלה לעשות אודישנים ולהופיע בפרסומות. היא בוגרת תואר ראשון בחוג לדרמה של אוניברסיטת דרום קליפורניה. היא החלה לשחק לראשונה ב-1992 בתפקיד אורח בסיטקום "הכדור חוזר לקופר" של רשת ABC, ושנה לאחר מכן הופיעה בסרטה הראשון - סרט הקומדיה "CB4" של טמרה דייוויס ובכיכובו של כריס רוק. בשנת 1995 הופיעה בסרט "נסיכה קטנה" של אלפונסו קוארון בתפקיד בקי. בשנת 1996 גילמה את ג'ייני גיבס בסרט "הרייט המרגלת" בכיכובה של מישל טרכטנברג. בשנת 1997 שיחקה את קלי קרטיס-מלקולם בסרט השני בסרטי פארק היורה, "פארק היורה: העולם האבוד" מאת סטיבן ספילברג. סרט זה היה שובר קופות וגרם לפרסומה של ונסה. בשנת 2009 שיחקה בתפקיד קטן בסרט "שוב בן 17" של בר סטירס וגם הופיעה בטלוויזיה בסדרות: "להתחיל מחדש", "מלקולם באמצע", "ללא עקבות", "הבית הלבן", "ורוניקה מארס", "הוחלפו בלידתן", "איך פגשתי את אמא" ובסדרה "צוות עקרב". בשנת 2019 ביצעה הופעת אורח בתור מלורי בסדרה "חסרי בושה". מדיה וקבצים בנושא ונסה לי צ'סטר בוויקישיתוף ונסה לי צ'סטר, במסד הנתונים הקולנועיים IMDb (באנגלית) ונסה לי צ'סטר, באתר AllMovie (באנגלית) ונסה לי צ'סטר, במסד הנתונים הקולנועיים KinoPoisk (ברוסית) Harriet the Spy (1996) - Box Office Mojo, www.boxofficemojo.com (באנגלית) Holden, Stephen. "A Jurassic Romp of Parental Mayhem" (באנגלית). נבדק ב-2018-10-07. The Lost World: Jurassic Park (1997) - Box Office Mojo, www.boxofficemojo.com (באנגלית)
אליפלט (פירושונים)

האם התכוונתם ל... אליפלט – אחד מבניו של דוד המלך אליפלט – מושב בצפון ישראל אליפלט (שיר) – שיר מאת נתן אלתרמן אליפלט - אזרחים למען ילדי פליטים – עמותה ישראלית מחלף אליפלט – מחלף המחבר בין כביש 90 וכביש 89 לכיוון צפת תחנת אליפלט – תחנת רכבת קלה בקו האדום של הדנקל בתל אביב
שברולט קונסטנטיה

שברולט קונסטנטיה (באנגלית: Chevrolet Constantia) היא מכונית סלון מתוצרת יצרנית הרכב האמריקאית שברולט אשר יוצרה בדרום אפריקה בין השנים 1969–1978 באמצעות חברת בת של ג'נרל מוטורס General Motors South Africa (אנ'). ב-3 סדרות הייצור: הורכבו בדגמי "שברולט קונסטנטיה" מנועי V8 צילינדרים 5.0 ליטר ו-6 צילינדרים 4.1 ליטר. יוצרה בין השנים 1969 - 1971 דגם ה"שברולט קונסטנטיה" התבסס על דגם ההולדן ברוהאם Holden Brougham") "(אנ')) תצורת 4 דלתות, סדאן אשר יוצרה באוסטרליה בשנת 1969 יוצרו 849 יחידות בשנת 1970 יוצרו 750 יחידות בשנת 1971 יוצרו 800 יחידות יוצרה בין השנים 1972 - 1974 דגמי סדרת "AQ" התבססו על דגמי "Statesman HQ" (אנ') שיוצרו באוסטרליה בשנת 1973 יוצרו 1,919 יחידות בשנת 1974 יוצרו 1,167 יחידות יוצרה בין השנים 1975 - 1978 דגמי סדרת "HJ" התבססו על דגמי "Statesman HJ" (אנ') שיוצרו באוסטרליה דגם 4 דלתות - סלון דגם 4.5 דלתות - סטיישן (דלת אחורית נפתחת בחלקה התחתון לאחר הורדת חלון הרוחב האחורי לתוך החלק האחורי של הדלת) בשנת 1976 יוצרו 1,149 יחידות בשנת 1977 יוצרו 690 יחידות בשנת 1978 יוצרו 173 יחידות שברולט שברולט מונטנה הולדן ברוהאם דגמי "שברולט קונסטנטיה" - תמונות מדיה וקבצים בנושא שברולט קונסטנטיה בוויקישיתוף שברולט קונסטנטיה, סרטון באתר יוטיוב שברולט בדרום אפריקה בין השנים 1962–1979 / ראו שברולט קונסטנטיה General Motors - Chevrolet in South Africa 1962 - 1979 Timeline, moby302.co.za, as archived at web.archive.org "שברולט קונסטנטיה" web.archive.org/web Chevrolet Constantia, The Observers Book of Automobiles, Sixteen Edition, 1970, page 40 "שברולט קונסטנטיה" V8 v8online.co.za/Chev-Constantia/index "שברולט קונסטנטיה" סדרת "HJ" web.archive.org/web
אליפלט - אזרחים למען ילדי פליטים

אליפלט - אזרחים למען ילדי פליטים היא עמותה וארגון זכויות האדם הממוקמת בתל אביב-יפו ופועלת למען לנערים ולילדים של מהגרי עבודה, פליטים ונתינים זרים – בפרט מאריתריאה ומסודאן. מייסדת ומנכ"לית העמותה היא העיתונאית והאקטיביסטית יעל גבירץ. בחורף 2011 הצטרפה יעל גבירץ, מייסדת עמותה, ליוזמת פייסבוק בשם "מרק לוינסקי", שקראה לאזרחים להביא אוכל לגינת לוינסקי עבור מבקשי מקלט מאריתריאה ומסודאן, שנשלחו על ידי המדינה מבאר שבע לאזור התחנה המרכזית הישנה של תל אביב, ומצאו עצמם ללא פרנסה וקורת גג. ב-27 באפריל 2012 התפרסמה ידיעה על כך שבשעה שתיים לפנות בוקר הושלכו בקבוקי תבערה לתוך דירה ששימשה כ"בייביסיטר" לילדים של מבקשי מקלט מאריתריאה וסודאן. הידיעה לוותה בתמונה קשה בה נראו הצעצועים והציוד הדל שרופים לחלוטין. גבירץ איתרה את המקום, גייסה חברים וחברות, וביחד ציידו מחדש את המקום תוך שהם רוכשים מזון, בגדים ורהיטים. באותה העת דרש בעל הדירה לפנות את הילדים מהמקום. גבירץ אספה קבוצת חברות וחברים, וביחד סייעו במציאת דירה חלופית וציודה. הקבוצה, שמנתה באותה העת כ-20 אנשים, נחשפה לתופעת ה"בייביסיטרים" (המכונים בתקשורת "מחסני ילדים") והחליטה להקים עמותה שתסייע לילדים השוהים בכוכים חשוכים מבוקר עד לילה בתנאים של רעב ועוני. העמותה נרשמה בינואר 2013 ונקראה בהשראת שירו של נתן אלתרמן, אליפלט. באותה השנה יצאה העמותה לדרך, כשהיא מסייעת באמצעות 20 מתנדבים ל"בייביסטר" אחד שהיו בו 21 ילדים. ב-2014 הקימה העמותה מועדונית לילדים וילדות בגילאי בית הספר היסודי. נכון ל-2016 מונה העמותה כ-200 מתנדבים המסייעים ל-14 "בייביסטרים" בהם שוהים מעל 750 תינוקות וילדים. כמו כן הקימה העמותה והיא מפעילה שתי מועדוניות טיפוליות לילדים בני 3 – 12. בשנת 2015 זכתה העמותה באות הנשיא למתנדב ובפרס יגאל אלון למעשה מופת אזרחי–חלוצי. בשנת 2017 זכתה העמותה בציון לשבח במסגרת פרס זכויות האדם של הרפובליקה הצרפתית ובציון לשבח מטעם "פרס דרור לשינוי חברתי" על-שם דרור שטרנשוס. מהגרי עבודה בישראל פליטי דרום סודאן בישראל הסתננות מאפריקה לישראל אתר האינטרנט הרשמי של אליפלט - אזרחים למען ילדי פליטים אליפלט - אזרחים למען ילדי פליטים, ברשת החברתית פייסבוק אליפלט - אזרחים למען ילדי פליטים, באתר "גיידסטאר ישראל" עורכת: טלי קריצמן-אמיר, לוינסקי פינת אסמרה, מכון ון ליר בירושלים, הוצאת הקיבוץ המאוחד, 2015, עמ' 31 מור שמעוני‏, בקבוקי תבערה הושלכו לעבר בתי פליטים בתל אביב, באתר וואלה, 27 באפריל 2012 ילדי הצל, רענן שקד, ידיעות אחרונות, מוסף 7 ימים, 15 בנובמבר 2013. עינת פישביין, גני מבקשי המקלט: הילדים שאין להם יום הולדת, באתר "המקום הכי חם בגיהנום", 15 בספטמבר 2016 מוות במחסני הילדים בת"א: גבי גזית מראיין את יגאל שתיים, 103FM, רדיו ללא הפסקה, 8.9.2016 נשיא המדינה העניק את אות הנשיא למתנדב לשנת תשע"ה 2015 באירוע חגיגי במשכן הנשיא, באתר נשיא מדינת ישראל ראובן (רובי ריבלין), ‏10/06/2015 ענת מרדכי, "אשת השבוע שלנו", לאשה, גיליון 3556, 8 ביוני 2015 פרס יגאל אלון למעשה מופת חברתי-חלוצי לשנת 2015, באתר פלמ"ח, ‏1.3.2015 (ארכיון) אילן ליאור, צרפת העניקה צל"ש לעמותת אליפלט המסייעת לילדי מבקשי מקלט, באתר הארץ, 5 ביולי 2017 "שיחה מקומית" זכתה בפרס דרור לשינוי חברתי, באתר "שיחה מקומית", 1 בדצמבר 2017
הולדן ברוהאם

הולדן ברוהאם (באנגלית: Holden Brougham) היא מכונית סלון, 4 דלתות, מתוצרת יצרנית הרכב האוסטרלית ג'נרל מוטורס-הולדן (General Motor Holden)(שם מלא: General Motors-Holden), חברת בת של קונצרן הרכב האמריקאי ג'נרל מוטורס, אשר יוצרה בין השנים 1968–1971. "HK" - יוצר מיולי 1968 - יוני 1969 "HT" - יוצר מיוני 1969 - יולי 1970 "HG" - יוצר מיולי 1970 עד יוני 1971 4 דלתות מנוע בנזין מנוע הנעה אחורית תאוצה בין 0-97 קמ"ש היא 10.3 שניות (מנוע V8 צילינדרים, 5,025 סמ"ק, דגם "HK") שברולט קונסטנטיה (סדרה ראשונה, בין השנים 1969-1971) אשר יוצרה בדרום אפריקה על ידי חטיבת שברולט, חברת בת של ג'נרל מוטורס התבססה על דגם "הולדן ברוהאם" "הולדן ברוהאם" דגם "HK" "הולדן ברוהאם" דגם "HK" "הולדן ברוהאם" דגם "HT" "הולדן ברוהאם" דגם "HT" "הולדן ברוהאם" דגם "HT" "הולדן ברוהאם" דגם "HT", שנת 1969 "הולדן ברוהאם" דגם "HT", שנת 1970 "הולדן ברוהאם", שנת 1970 "הולדן ברוהאם" דגם "HG" "הולדן ברוהאם" דגם "HG" הולדן אפיג'י הולדן קופה 60 הולדן FJ הולדן FE הולדן HX הולדן HZ הולדן אפולו מדיה וקבצים בנושא הולדן ברוהאם בוויקישיתוף "הולדן ברוהאם" "דגם "HT" - סרט וידאו הולדן ברוהאם, סרטון באתר יוטיוב הולדן ברוהאם, סרטון באתר יוטיוב Darwin, Norm (1983). The History of Holden Since 1917. Newstead, Victoria: E.L. Ford. ISBN 0-9592287-0-5 Terry Bebbington, Michel A. Malik: 45 Years of Holden. Australian Publishing and Printing Company, Sydney NSW 1994, ISBN 0-947216-31-6. "הולדן ברוהאם" - מפרט "הולדן ברוהאם" דגם "hk", שנת 1968 - מפרט טכני "הולדן ברוהאם" דגם "HT" "הולדן ברוהאם" "הולדן ברוהאם" - תמונות
אמורפאה

אמורפאה (עד 2012 נקראה באנגלית Unikonts על שם השוטון היחיד של המינים הנמצאים בה) היא אחת מעל-הקבוצות שמרכיבות על פי החלוקה המודרנית את האיקריוטים ומורכבת משלושה ענפים עיקריים, ענף ה-Amoebozoa (המכיל בעיקר את הריריות ואת האמבות), ענף ה-Opisthokonta אשר כולל את על-הקבוצות אשר מכילות את הפטריות ואת בעלי החיים, ושתי קבוצות קטנות עם ענפים משלהן בשם Apusomonadida ו-Breviatea. החלוקה בתוך קלייד זה הוצעה על ידי תומאס קלבייר-סמית ב-2002. האגודה הבינלאומית לפרוטיסטים, המליצה בשנת 2012 לשנות את המונח Unikonta שהיה נהוג עד כה למונח החדש Amorphea. החלטה זאת באה מכיוון שהמונח "Unikont" היה מבוסס על ההשערה שלאב הקדום של קבוצה זאת היה רק שוטון אחד, השערה שנדחתה יותר מאוחר. הקבוצה מכילה שלוש קבוצות מורפולוגיות: חד-תאיים בעלי שוטון אחד, אמבות ללא שוטון וקבוצת ה-opisthokonta (המכילה את בעלי חיים הפטריות וקבוצות קרובות) בה השוטון מתבטא רק בתאי-המין, לדוגמה בתא זרע. לקבוצות האיקריוטיות הקרובות יש לרוב שני שוטונים ומעלה (אם כי יש רבים יוצאים מן הכלל) והן מכונות לעיתים Biknots, נציגים בולטים של קבוצה זאת הן על-קבוצת SAR וה-Archeapastida המכילה את הצמחים וקרוביהם. Cavalier-Smith T (במרץ 2002). "The phagotrophic origin of eukaryotes and phylogenetic classification of Protozoa". Int. J. Syst. Evol. Microbiol. 52 (Pt 2): 297–354. doi:10.1099/00207713-52-2-297. PMID 11931142. {{cite journal}}: (עזרה) Cavalier-Smith, Thomas (2003). "Protist phylogeny and the high-level classification of Protozoa". European Journal of Protistology. 39 (4): 338–348. doi:10.1078/0932-4739-00002. "The revised classification of eukaryotes". J Eukaryot Microbiol. 59 (5): 429–93. בספטמבר 2012. doi:10.1111/j.1550-7408.2012.00644.x. PMC 3483872. PMID 23020233. {{cite journal}}: (עזרה) "Evolution: revisiting the root of the eukaryote tree". Current Biology. 19 (4): R165–R167. 2009. doi:10.1016/j.cub.2008.12.032. PMID 19243692.